Diari Oficial de la Generalitat Valenciana


Sumari del DOGV 9820, del 03-04-2024 (2024/2824)

DECRET 40/2024, de 2 d'abril, del Consell, pel qual es modifica la denominació de l'Escola Tècnica Superior d'Enginyeria del Disseny (ETSID) per Escola Tècnica Superior d'Enginyeria Aeroespacial i Disseny Industrial (ETSIADI) de la Universitat Politècnica de València.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9820

Data del DOGV
:   03-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2824


Data del document
:   02-04-2024

Organisme emissor
:   Conselleria d'Educació, Universitats i Ocupació

Tipus de document
:   Decret

Descriptors 

:   * Conselleria d'Educació, Universitats i Ocupació
    * Universitat Politècnica de València
    * ensenyament superior

DECRET 40/2024, de 2 d'abril, del Consell, pel qual es modifica la denominació de l'Escola Tècnica Superior d'Enginyeria del Disseny (ETSID) per Escola Tècnica Superior d'Enginyeria Aeroespacial i Disseny Industrial (ETSIADI) de la Universitat Politècnica de València. [2024/2824]  
La Llei orgànica 2/2023, de 22 de març, del sistema universitari, establix en l'article 41 que la creació, modificació i supressió de facultats i escoles seran acordades per la comunitat autònoma, a iniciativa de la universitat mitjançant proposta i aprovació del seu Consell de Govern.  
Així mateix, la Llei 4/2007, de 9 de febrer, de la Generalitat, de coordinació del sistema universitari valencià, en l'article 7 determina que la creació, modificació i supressió, en universitats públiques, i el seu reconeixement en universitats privades, de facultats i escoles tècniques o politècniques superiors serà acordada per decret del Consell, amb el compliment previ dels requisits i tràmits exigibles en la normativa aplicable.  
La Universitat Politècnica de València ha proposat la modificació de la denominació de l'Escola Tècnica Superior d'Enginyeria del Disseny (ETSID) per Escola Tècnica Superior d'Enginyeria Aeroespacial i Disseny Industrial (ETSIADI), amb l'acord previ del Consell de Govern i l'acord del Consell Social de l'esmentada universitat, els dos acords de 20 de juliol de 2023.  
La proposta de canvi de denominació ha sigut objecte d'informe favorable emés per l'Agència Valenciana d'Avaluació i Prospectiva el 29 de setembre de 2023.  
El Consell Valencià d'Universitats i de Formació Superior, en el Ple del dia 11 de març de 2024, ha tingut coneixement de la sol·licitud de modificació de la denominació de l'esmentada Escola, de conformitat amb el que es disposa en l'article 7 de la Llei 4/2007, de 9 de febrer, de la Generalitat, de coordinació del sistema universitari valencià.  
  
Per això, d'acord amb el que s'establix en l'article 7 de la Llei 4/2007, de 9 de febrer, de la Generalitat, de coordinació del sistema universitari valencià, i en l'article 41.1 de la Llei orgànica 2/2023, de 22 de març, del sistema universitari, a proposta del conseller d'Educació, Universitats i Ocupació, d'acord amb l'article 28.c de la Llei 5/1983, de 30 de desembre, del Consell, i amb la deliberació prèvia del Consell en la reunió de data 2 d'abril de 2024,  
  
  
DECRETE  
  
Article 1. Modificació de la denominació  
Es modifica la denominació de l'Escola Tècnica Superior d'Enginyeria del Disseny (ETSID) per Escola Tècnica Superior d'Enginyeria Aeroespacial i Disseny Industrial (ETSIADI) de la Universitat Politècnica de València.  
  
Article 2. Inscripció en el Registre d'Universitats, Centres i Títols  
  
D'acord amb l'article 13.1 del Reial decret 1509/2008, de 12 de setembre, pel qual es regula el Registre d'Universitats, Centres i Títols, la modificació que s'autoritza se li comunicarà a l'efecte de la seua inscripció.  
  
  
DISPOSICIÓ ADDICIONAL  
  
Única. Incidència pressupostària  
La implementació i posterior desplegament d'este decret no tindrà cap incidència en la dotació de tots i cadascun dels capítols de despesa assignada a la Conselleria d'Educació, Universitats i Ocupació, i en tot cas haurà de ser atesa amb els mitjans personals i materials de la Universitat Politècnica de València.  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de la publicació en el Diari Oficial de la Generalitat Valenciana.  
  
València, 2 d'abril de 2024  
  
El president de la Generalitat,  
CARLOS MAZÓN GUIXOT  
  
El conseller d'Educació, Universitats i Ocupació,  
JOSÉ ANTONIO ROVIRA JOVER